Keskustelu mallineesta:Täsmennyssivu

message: Mielestäni tuon lauseen Jos loit täsmennyssivun, lisää sen otsikko sivulle Wikipedia:Luettelo täsmennyssivuista. ei pitäisi olla mallineessa noin näkyvästi. Se ei oikein hyödytä sivujen lukijoita millään lailla, ja pahimmassa tapauksessa sekoittaa. - ulayiti (puhe) 10. joulukuuta 2005 kello 12:58:59 (UTC)
thread_title:  Ohje muokkaajille? 

message: Onko tuosta linkistä mitään hyötyä? Ensinnäkin tuskin kukaan keskiverto lukija haluaa nähdä ko. luetteloa, luetteloita on kaksi, joista kuitenkin linkitetään vain toiseen ja jos joku välttämättä haluaa nähdä kaikki täsmennyssivut, niin ne löytyvät klikkaamalla täsmennyssivulta luokkaa :Luokka:Täsmennyssivut. --Otrfan (keskustelu) 29. huhtikuuta 2012 kello 08.29 (EEST)
replies: text: Turhaa metatietoon viittaamista. Linkki joutaa pois. Gopase+f (keskustelu) 29. huhtikuuta 2012 kello 08.31 (EEST)
replies: text: :Piti tutkia mallineen historiaa. Linkki on näköjään aikaisemmin ollut muistuttamassa uuden sivun luojia, jotta muistavat lisätä sivun täsmennyssivuluetteloon. Uuden täsmennyssivun luojille linkillä saattaa olla vähän merkitystä, mutta ei sitä kuitenkaan kannata mallineessa mukana raahata. Poistan linkin. --Otrfan (keskustelu) 29. huhtikuuta 2012 kello 08.41 (EEST)
thread_title:  Mallineen linkki täsmennyssivuluetteloon 

message: Malline tuottaa sivun alalaitaan laatikon, jossa se kertoo tekstimuodossa, millainen sivu on täsmennyssivu. Tekstiä on muutettu vuosien mittaan toiseksi keskustelun kera ja ilmeisesti ilman keskustelua. Mielestäni osa ongelmista voisi ratketa niin, että mallineen tuottamaa tekstiä muutettaisiin enemmän englanninkielisessä Wikipediassa tällä hetkellä olevaan muotoon niin, että teksti kertoisi, että Wikipediassa on useita erilaisia artikkeleja aiheesta, jotka liittyvät sivun otsikkotekstiin. (This disambiguation page lists articles associated with the title [PAGENAME].) Nyt siinä on sen sijaan ongelmana se, että jonkun mielestä henkilöt eivät ole sanoja tai käsitteitä. Teksti yrittää siis mennä jonkinlaiseen abstraktiin käsitteiden merkitysmaailmaan. Yksinkertaisempi ratkaisu on se, että sivun nimenä on "Ankka" ja siitä aiheesta ompi Wikipediassa artikkelit "ankka-eläin", "Kalle Ankka", "uutisankka" ja katso myös ankkalampi. Ei tarvitse puhua käsitteistä vaan voi puhua aiheotsikosta. --Pxos (keskustelu) 13. lokakuuta 2018 kello 12.06 (EEST)
thread_title:  Mallineen julkaisema teksti 

message: Lisäsin kokeeksi mallineeseen sivunnimi-, laajan sivunnimi- ja tekstihakulinkit avuksi niille, jotka eivät löytäneet etsimäänsä täsmennyssivulta. Hakulinkit ovat myös samalla eräänlainen ratkaisu "mitä täsmennyssivulle kuuluu ja mitä ei" -ikuisuuskeskusteluille. Täydensin myös mallineen ohjetta niihin liittyen.Hyötynä nimihaussa on esim. se, että  uusien artikkelien ilmestyessä täsmennyssivut jäävät hyvin usein pitkiksi ajoiksi päivittämättä (mitä monet wikitekniikasta vähän tietävät lukijat eivät tajua luullen täsmennyssivujen olevan aina ajantasaisia hakutuloksia; eli harhakäsitys "täsmennyssivu = hakutulossivu"), milloin hätävarana löytyy aina ajantasainen nimihaku. Hyötynä on myös se, että nimihaku hakee myös osittaiset nimiosumat, jotka eivät välttämättä itse täsmennyssivulle kuulu (esim. Hiiri (täsmennyssivu) ja sen nimihakutulokset). Laajalla nimihaulla taas löytää enemmän kuin tavallisella nimihaulla; esim. tämä laaja nimihaku löytää sivut kotihiiri ja metsähiiri, joita aiemmin linkattu suppeampi haku ei löydä.Tekstihaku taas löytää aiheesta mahdollisesti lisätietoa erinimisten sivujen tekstien seasta. Tekstihaku auttaa myös tapauksissa, joissa rinnakkaisnimi esiintyy tekstissä mutta rinnakkaisnimestä on jäänyt luomatta ohjaussivu.Hakulinkit muodostuvat ensisijaisesti Wikidata-kohteiden fi-nimistä (label), koska niistä on pudotettu pois hakuja rikkovat täsmenteet kuten (täsmennyssivu) ja (elokuva). --Atraie (keskustelu) 6. tammikuuta 2021 kello 22.09 (EET)
replies: text: Näin näkyvästä kymmeniin tuhansiin sivuihin vaikuttavasta muutoksesta olisi periaatteessa kyllä pitänyt keskustella etukäteen, mutta muutos itsessään on varmaankin ihan hyödyllinen.--Fotogurachan (keskustelu) 7. tammikuuta 2021 kello 15.19 (EET)

text: Jotain outoa tässä on: täsmiksellä Meksikon keisarikunta tarjotaan: "Artikkelisivuja, joiden nimessä tai tekstissä lukee ”Mexican Empire”, voit hakea..." --Jmk (keskustelu) 27. huhtikuuta 2022 kello 14.23 (EEST)
replies: text: :Korjattu. Se hakusana tulee Wikidata-kohteen suomenkielisestä nimestä (label), ja jos sitä ei ole sinne syötetty, niin hakusanaksi tulee englanninkielinen nimi. Aika vähän näitä vääränkielisiä hakusanoja taitaa olla, koska yleensä täsmennyssivut (ts) on kielilinkitettynä muunkielisten wikien ts:iin vain, jos ts:ien nimet ovat kaikissa wikeissä identtiset. Lisäksi Wikidatassa pyörii botteja, jotka lisäävät ts-kohteeseen puuttuvan suomenkielinen nimen pienellä viiveellä. --Atraie (keskustelu) 27. huhtikuuta 2022 kello 14.44 (EEST)
thread_title:  Lisätty sivunnimi- ja tekstihakulinkit